REPUBLIKA HRVATSKA

SPLITSKO-DALMATINSKA ŽUPANIJA

GRAD TRILJ

GRADONAČELNIK

Trilj, 29. lipnja 2023. g.

**GRADSKO VIJEĆE GRADA TRILJA**

**n/r predsjednika**

**g. Miljenko Marić**

**PREDMET:** **Prijedlog Odluke o davanju vatrogasnog doma na upravljanje   
 Dobrovoljnom vatrogasnom društvu Trilj**

Na temelju članka 47. Statuta Grada Trilja (Službeni glasnik Grada Trilja br. 03/09, 01/13, 02/18 i 01/21 ) i članka 28. Poslovnika Gradskog vijeća Grada Trilja („Službeni glasnik Grada Trilja“ br. 03/09, 01/13 i 01/21) dostavlja se na razmatranje **Prijedlog Odluke o davanju vatrogasnog doma na upravljanje Dobrovoljnom vatrogasnom društvu Trilj.**

Izvjestitelj o **Prijedlogu Odluke o davanju vatrogasnog doma na upravljanje Dobrovoljnom vatrogasnom društvu Trilj**,bit će gradonačelnik Ivan Bugarin.

GRADONAČELNIK

Ivan Bugarin, dipl. ing.el.

REPUBLIKA HRVATSKA

SPLITSKO-DALMATINSKA ŽUPANIJA

**GRAD TRILJ**

**GRADSKO VIJEĆE**

KLASA: 363-08/23-01/

URBROJ: 2181-12-01-23-01

Trilj, \_\_\_\_\_\_\_\_\_\_\_ 2023. god.

Na temelju čl. 35. st. 2. Zakona o vlasništvu i drugim stvarnim pravima (91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) i čl. 32. Statuta Grada Trilja („Službeni glasnik Grada Trilja br. 03/09, 01/13, 02/18 i 01/21), Gradsko vijeće Grada Trilja na \_\_. sjednici održanoj dana \_\_\_\_\_\_\_ 2023. godine donosi;

**ODLUKU**

**O DAVANJU VATROGASNOG DOMA NA UPRAVLJANJE DOBROVOLJNOM VATROGASNOM DRUŠTVU TRILJ**

**Članak 1.**

Grad Trilj je izgradio vatrogasni dom za potrebe „DVD“-a Trilj na kat. čest. zem. 667/8 k.o. Vedrine u sklopu mjere 7.4.1 »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« iz Programa ruralnog razvoja Republike Hrvatske za razdoblje 2014.-2020.

**Članak 2.**

Grad Trilj daje vatrogasni dom iz članka 1. ove Odluke na upravljanje Dobrovoljnom vatrogasnom društvu Trilj, Kristine Šušnjare 1 A, Vedrine, OIB: 82450717295.

Vatrogasni dom se daje na upravljanje na neodređeno vrijeme dok postoji potreba za istim.

**Članak 3.**

Dobrovoljno vatrogasno društvo Trilj kao upravitelj obvezuje se vatrogasni dom koristiti u svrhu obavljanja djelatnosti vatrogastva u skladu s odredbama važećih propisa koji uređuju područje vatrogastva i istim upravljati pažnjom dobrog gospodarstvenika.

**Članak 4.**

Upravitelj Dobrovoljno vatrogasno društvo Trilj obvezuje se jednom godišnje podnijeti Gradu Trilju izvješće o upravljanju vatrogasnim domom.

**Članak 5.**

Način korištenja te ostala međusobna prava i obveze između Grada Trilja i Dobrovoljnog vatrogasnog društva Trilj uredit će se Ugovorom.

Ovlašćuje se gradonačelnik Grada Trilja za potpis Ugovora iz stavka 1. ovog članka.

**Članak 6.**

Ova Odluka stupa na snagu osmog dana od dana objave u „Službenom glasniku“ Grada Trilja.

**PREDSJEDNIK GRADSKOG VIJEĆA  
 Miljenko Marić, prof.**

**OBRAZLOŽENJE**

Grad Trilj je izgradio vatrogasni dom za potrebe „DVD“-a Trilj na kat. čest. zem. 667/8 k.o. Vedrine u sklopu mjere 7.4.1 »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« iz Programa ruralnog razvoja Republike Hrvatske za razdoblje 2014.-2020.

Ovom Odlukom predlaže se prepuštanje vatrogasnog doma Dobrovoljnom vatrogasnom društvu Trilj kao jedinoj vatrogasnoj postrojbi koja obavlja poslove vatrogastva na području Grada Trilja.

Međusobna prava i obveze Grada Trilja i Dobrovoljnog vatrogasnog društva utvrdila bi se Ugovorom.

Pravni temelj za donošenje ove Odluke nalazi se u čl. 35. st. 2. Zakona o vlasništvu i drugim stvarnim pravima (91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) i čl. 32. Statuta Grada Trilja („Službeni glasnik Grada Trilja br. 03/09, 01/13, 02/18 i 01/21).